Source: https://lege5.ro/Gratuit/ge2tmobygy4q/regulamentul-delegat-nr-698-2017-de-modificare-a-regulamentului-delegat-ue-nr-1062-2014-privind-programul-de-lucru-pentru-examinarea-sistematica-a-tuturor-substantelor-active-existente-continute-de-pr
Timestamp: 2017-11-18 02:43:02+00:00

Document:
Regulamentul delegat nr. 698/2017 de modificare a Regulamentului delegat (UE) nr. 1062/2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului privind punerea la dispoziție pe piață și utilizarea produselor biocide (Text cu relevanță pentru SEE) - Lege5 Online
Regulamentul delegat nr. 698/2017 de modificare a Regulamentului delegat (UE) nr. 1062/2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului privind punerea la dispoziție pe piață și utilizarea produselor biocide (Text cu relevanță pentru SEE)
Număr celex: 32017R0698
având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide, în special articolul 89 alineatul (1),
(1) Regulamentul delegat (UE) nr. 1062/2014 al Comisiei stabilește, în anexa II, o listă exhaustivă a combinațiilor substanță activă/tip de produs existente incluse în programul de reexaminare a substanțelor active biocide existente la 4 august 2014.
(2) În conformitate cu articolul 14 alineatul (3) din Regulamentul delegat (UE) nr. 1062/2014, orice persoană putea notifica o combinație substanță/tip de produs inclusă în partea 2 din anexa II la regulamentul respectiv în termen de 12 de luni de la data intrării în vigoare a acestuia. Dat fiind că acest termen a expirat, partea 2 din anexa II și articolul 14 alineatul (3) din regulamentul respectiv au devenit caduce, iar Decizia de punere în aplicare (UE) 2016/1950 a Comisiei a fost adoptată în vederea neaprobării acestor combinații substanță/tip de produs.
(3) Combinațiile substanță/tip de produs notificate în temeiul articolului 14 alineatul (3) și considerate conforme cu articolul 17 alineatul (2) din Regulamentul delegat (UE) nr. 1062/2014 ar trebui să fie introduse în partea 1 din anexa II la regulamentul respectiv și eliminate din partea 2 din anexa respectivă.
(4) În conformitate cu articolul 16 alineatul (4) din Regulamentul delegat (UE) nr. 1062/2014, a fost publicată o invitație pentru ca orice persoană interesată să poată notifica combinația (combinațiile) substanță activă/tip de produs relevantă (relevante). Înainte de expirarea termenului s-a primit o notificare în temeiul articolului 16 alineatul (5) din Regulamentul delegat (UE) nr. 1062/2014 privind pentahidroxiclorura de dialuminiu utilizată în tipul de produs 2; notificarea a fost considerată conformă cu articolul 17 alineatul (2) din Regulamentul delegat (UE) nr. 1062/2014. Prin urmare, combinația substanță/tip de produs respectivă trebuie să fie inclusă în partea 1 din anexa II la regulamentul respectiv.
(5) În temeiul articolului 81 din Regulamentul (UE) nr. 528/2012, ar trebui desemnată o autoritate competentă responsabilă de evaluare pentru combinațiile substanță activă/tip de produs menționate în considerentele (3) și (4).

References: articolul 89
 articolul 14
 articolul 14
 articolul 17
 articolul 16
 articolul 17